17 Ιανουαρίου, 2023

**ΔΕΛΤΙΟ ΤΥΠΟΥ**

###### ΑΦΙΞΕΙΣ ΤΟΥΡΙΣΤΩΝ: ΔΕΚΕΜΒΡΙΟΣ 2022

**Αφίξεις Τουριστών 13,5%**

Οι αφίξεις τουριστών τον Δεκέμβριο 2022 ανήλθαν σε 110.041 σε σύγκριση με 96.928 τον Δεκέμβριο 2021, σημειώνοντας αύξηση 13,5%.

Για την περίοδο Ιανουαρίου – Δεκεμβρίου 2022, οι αφίξεις τουριστών ανήλθαν σε 3.201.080 σε σύγκριση με 1.936.931 την αντίστοιχη περίοδο του 2021, με 631.609 την περίοδο Ιανουαρίου – Δεκεμβρίου 2020, καθώς και με 3.976.777 αφίξεις κατά την περίοδο Ιανουαρίου – Δεκεμβρίου 2019.

**Ανάλυση χωρών**

Οι αφίξεις από το Ηνωμένο Βασίλειο υπήρξαν η κυριότερη πηγή τουρισμού για τον Δεκέμβριο 2022, αφού αποτέλεσαν το 24,3% (26.708) των συνολικών αφίξεων, οι αφίξεις από το Ισραήλ το 17,1% (18.801), οι αφίξεις από την Ελλάδα το 11,0% (12.055), οι αφίξεις από την Πολωνία το 8,5% (9.316) και οι αφίξεις από τη Γερμανία το 4,5% (4.976).

**Σκοπός ταξιδιού**

Ο σκοπός ταξιδιού τον Δεκέμβριο 2022 ήταν για ποσοστό 61,9% των τουριστών οι διακοπές, για 27,4% η επίσκεψη σε φίλους ή συγγενείς και για ποσοστό 10,4% επαγγελματικός. Αντίστοιχα, για τον Δεκέμβριο 2021, ποσοστό 61,5% επισκέφθηκε την Κύπρο για διακοπές, 29,0% για επίσκεψη σε φίλους ή συγγενείς και 9,5% για επαγγελματικούς λόγους.

|  |  |  |  |  |
| --- | --- | --- | --- | --- |
| **Πίνακας 1** | | | | |
| **Σκοπός ταξιδιού** | | **Ποσοστό (%)** | | |
| **Δεκ. 20** | **Δεκ. 21** | **Δεκ. 22** |
| Διακοπές | 25,6 | | 61,5 | 61,9 |
| Επίσκεψη σε συγγενείς & φίλους | 51,8 | | 29,0 | 27,4 |
| Επαγγελματικός | 22,6 | | 9,5 | 10,4 |
|  | | | | |

**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Ορισμοί**

**Τουρίστες** - Θεωρούνται οι επισκέπτες που παραμένουν τουλάχιστον μία νύκτα στην Κύπρο.

**Αφίξεις τουριστών** - Ο όρος αναφέρεται σε αριθμό επισκέψεων και όχι σε αριθμό ατόμων. Αυτό διαφέρει με την έννοια ότι ένα άτομο μπορεί να κάνει περισσότερες από μία επισκέψεις τη δεδομένη περίοδο αναφοράς.

**Πηγή στοιχείων και κάλυψη**

Τα στοιχεία προκύπτουν από την Έρευνα Ταξιδιωτών η οποία διεξάγεται στις αφίξεις και αναχωρήσεις των αεροδρομίων Λάρνακας και Πάφου. Επιπρόσθετα συγκεντρώνονται στοιχεία και από διοικητικές πηγές, όπως οι μηνιαίες αφίξεις από τα λιμάνια.

Τα στοιχεία καλύπτουν όλα τα άτομα που περνούν από έλεγχο διαβατηρίων στα λιμάνια και αεροδρόμια της Κύπρου και αναφέρονται στις ελεγχόμενες από το Κράτος περιοχές. Δεν περιλαμβάνουν τους ταξιδιώτες που έρχονται και φεύγουν παράνομα μέσω λιμανιών και αεροδρομίων της κατεχόμενης περιοχής της Κύπρου.

Η αναγωγή των στοιχείων έγινε με βάση τα στοιχεία που αποστέλλονται στη Στατιστική Υπηρεσία από το Τμήμα Πολιτικής Αεροπορίας και από τις λίστες επιβατών των πλοίων, καθώς και στοιχεία που αποστέλλονται από το Γραφείο Ανάλυσης και Στατιστικής της Αστυνομίας Κύπρου.

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Τουρισμός](https://www.cystat.gov.cy/el/SubthemeStatistics?s=51)

[CYSTAT-DB](https://cystatdb.cystat.gov.cy/pxweb/el/8.CYSTAT-DB/8.CYSTAT-DB__Tourism__) (Βάση Δεδομένων)

[Προκαθορισμένοι Πίνακες](https://www.cystat.gov.cy/el/KeyFiguresList?s=51) (Excel)

[Μεθοδολογικές Πληροφορίες](https://www.cystat.gov.cy/el/MethodologicalDetails?m=2171)

*Επικοινωνία*

Λουκία Παναγίδου: Τηλ:+35722602152, Ηλ. Ταχ.: [lpanagidou@cystat.mof.gov.cy](mailto:lpanagidou@cystat.mof.gov.cy)